TRUE เยียวยาลูกค้าเครือข่ายล่ม! ให้สิทธิโทร 100 นาที-เน็ตฟรี 500 Mbps นาน 24 ชม.
TRUE เยียวยาลูกค้าเครือข่ายล่ม! ให้สิทธิโทร 100 นาที-เน็ตฟรี 500 Mbps นาน 24 ชม.
TRUE เยียวยาลูกค้าเครือข่ายล่ม! ให้สิทธิโทร 100 นาที-เน็ตฟรี 500 Mbps นาน 24 ชม.
19 ก.พ. 2563

นายสฤษดิ์ จิณสิทธิ์ กรรมการผู้จัดการใหญ่ (ร่วม) บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัทฯ รู้สึกเสียใจ และขออภัยผู้ใช้บริการเป็นอย่างสูงในเหตุขัดข้องของระบบเครือข่ายที่เกิดขึ้นชั่วคราวในบางพื้นที่ เมื่อวันที่ 18 กุมภาพันธ์ 2563  โดยหลังจากที่บริษัทฯได้เข้าพบและชี้แจงข้อเท็จจริงเกี่ยวกับกรณีดังกล่าวต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และมีข้อสรุปร่วมกันให้บริษัทฯชดเชยความเสียหายที่อาจเกิดขึ้นกับลูกค้าที่ได้รับผลกระทบในเหตุการณ์นี้
โดยบริษัทฯ แจ้งว่า ทรูมูฟ เอช ให้ความสำคัญต่อประสบการณ์การใช้งานของลูกค้าทุกรายเป็นอย่างยิ่ง และเข้าใจถึงผลกระทบจากเหตุสุดวิสัยที่เกิดขึ้น จึงพิจารณาชดเชยให้ลูกค้าที่ได้รับผลกระทบได้รับสิทธิโทรฟรี 100 นาทีทุกเครือข่าย และใช้งานอินเทอร์เน็ตฟรี จำนวน 500 Mbps นานต่อเนื่อง 24 ชั่วโมง
ทั้งนี้ บริษัทฯ จะทยอยส่งข้อความ SMS แจ้งลูกค้าในวันศุกร์ที่ 21 กุมภาพันธ์ 2563 ซึ่งลูกค้าทั้งแบบเติมเงินและแบบรายเดือนสามารถรับสิทธิได้โดยกด * 588 # แล้วกดโทรออก (ฟรี) ระหว่างวันที่ 22-23 กุมภาพันธ์ 2563 และสามารถใช้สิทธิได้ทันทีเป็นเวลา 24 ชั่วโมงหลังกดรับสิทธิผ่านมือถือที่ลูกค้าใช้บริการ